SA musikant laat Jimmy Fallon skaterlag(Foto: skermgreep) ’n Suid-Afrikaanse musikant en YouTuber wat in Suid-Afrika bekendheid verwerf het vir sy tong in die kies-musiek, het die Amerikaanse komediant en aanbieder, Jimmy Fallon, laat skaterlag. Een van David Scott, beter bekend as The Kiffness, se jongste skertsliedjies het Fallon se laatnagprogram, The Tonight Show Starring Jimmy Fallon, gehaal. Dié liedjie, getiteld “How to make song with your neighbour’s cat”, is een van Scott se kenmerkende herskommelings en het Fallon en die musiekgroep wat deel vorm van die laatnagprogram se voete skoon laat bons. “Ek dink dis ’n treffer,” het Fallon gedurende die program oor die liedjie kwytgeraak. Scott het ’n video van die insetsel op sy sosialemediabladsye gedeel. “Ek het Fallon tonight gehaal!” Scott het deur die jare heen bekendheid verwerf vir die vlymskerp humorsin en herskommelings van onder meer politici, bekendes en allerhande gewilde en vreemde video’s. Kyk na die insetsel van The Tonight Show Starring Jimmy Fallon hier: I made it onto Fallon Tonight! I made it onto The Tonight Show Starring Jimmy Fallon! ???? Posted by The Kiffness on Wednesday, November 16, 2022